**ZAPISNIK 5. REDNE SEJE PARLAMENTA DIJAŠKE SKUPNOSTI ŠKOFIJSKE GIMNAZIJE VIPAVA V ŠOLSKEM LETU 2022/2023**

Kraj in datum: Škofijska gimnazija Vipava, 1. 2. 2023

Trajanje: 12:25 – 13:10

Predsedujoči: Jakob Lozej, predsednik DS

**PRISOTNOST**

Predstavniki: 1. a: Teo Koršič, Zala Likar

 1. b: Ivana Tomažič, Vita Božič

 2. a: Tisa Princes Ledinek

 2. b: Karin Bensa, Iris Leban

 2. c: Sanja Miletić, Eva Urh

 3. a: Staša Berce, Jakob Lozej

 3. b: Ambrož Paljk, Jana Muha

 3. c: Evelin Bajc, Nika Mravlja

 4. a: Matic Srnel, Katarina Ivanušič

 4. b: Tadej Vovk, Sara Skvarč

 4. c: Matic Tomažič, Monika Medvešček + Ursula Usicco

Mentorica DS: Petra Rep

**DNEVNI RED**

Dnevni red:

1. Predstavitev pustovanja na šoli
2. Informativni dan
3. Pregled zapisnika prejšnje redne seje
4. ŠGV kolekcija
5. Šolski ples

**OPIS**

**K točki 1:**

Ursula Usicco, dijakinja 4. c, je Parlamentu predstavila idejo o šolskem pustovanju na pustni torek, 21. 2. 2023. Maturantje so določili 11 tem, po eno za skupinsko pustno masko vsakega razreda. Predstavniki oddelkov so izžrebali pustno temo za svoj razred. Pustovanje bo obenem tudi tekmovanje, pri katerem se bo na pustni dan določilo zmagovalno razredno masko in posameznika.

**Sklep: Predstavniki oddelkov naj o tem poročajo v razredu.**

**K točki 2:**

Pomočnik ravnatelja za šolo, gospod Alojz Grahor, je Parlamentu DS na kratko predstavil potek prihajajočega informativnega dne (17. in 18. 2.). Povedal je, da maturantov na šoli ta dva dni ne bo, ostale pa pozval, da bi v petek, v času aktivnosti, ki bodo pripravljene za osnovnošolce, organizirali športni turnir v telovadnici, z namenom, da bi obiskovalci lahko videli delček življenja na šoli. Za športa turnirja sta bila izbrana odbojka in košarka; v odboru za izpeljavo aktivnosti sta Jana Muha in Jakob Lozej.

**Sklep: Predstavniki oddelkov naj o tem poročajo v razredu in pozovejo dijake k sodelovanju na turnirju.**

**K točki 3:**

Parlament je soglasno potrdil zapisnik pretekle seje.

V nadaljevanju smo se pogovorili o naslednjih temah, ki smo se jih dotaknili že na preteklih sejah:

1. Šolski dnevniki

Ga. Petra Rep je sporočila, da je virtualna oblika šolskih dnevnikov dostopna na šolski spletni strani.

**Sklep: Predstavniki oddelkov naj o tem poročajo v razredu.**

1. Postavitev ženskih higienskih pripomočkov na ženska stranišča

Predstavniki oddelkov so se s svojimi razredi posvetovali glede te točke in Parlament se o izpeljavi projekta v večini strinja. Organiziran je bil tudi odbor za izvedbo, ki ga sestavljata Eva Urh in Sanja Miletić iz 2. c.

**Sklep: Predstavniki oddelkov naj o tem poročajo v razredu.**

1. Projektni dan na ŠGV

Parlament se je v celoti strinjal, da je v prihodnje smiselno organizirati projektni dan za celotno šolo. Dosedanje ideje za projektni dan: čistilna akcija v okolici šole, barvanje stebrov v UPK in veliki jedilnici, klopi v parku, generalno čiščenje oken po celotni šoli.

Za dokončno izvedbo je potrebno zbrati še več idej za projekte, ki bi se na dnevu izpeljali.

**Sklep: Predstavniki oddelkov naj pozovejo dijake, da razmislijo o idejah za projektni dan.**

1. Valentinovo obdarovanje na ŠGV

Maturantje bodo 13. in 14. 2. v avlo šole postavili škatlo, v kateri se bodo do zadnjih šolskih ur 14. 2. zbirala anonimna Valentinova pisemca, pravilno naslovljena na želene dijake. Na koncu pouka jih bodo razdelili v razrede.

**Sklep: Predstavniki oddelkov naj o tem poročajo v razredu.**

**K točki 4 – ŠGV kolekcija:**

Predsednik DS, ki je tudi del odbora za ŠGV kolekcijo, je Parlamentu pokazal 7 logotipov, ki so bili oddani tekom razpisa za likovni natečaj za nov logotip kolekcije (🡪 puloverji s kapuco in majice na zadrgo). V prihodnje bo narejena spletna anketa v obliki Google obrazcev, preko katere bodo lahko dijaki glasovali za logotip, ki jim je najbolj všeč. Glede barv in materialov bomo izvedeli več na naslednji seji.

**Sklep: Predstavniki oddelkov naj o tem poročajo v razredu.**

**K točki 5 – šolski ples:**

Odbor za šolski ples je podal mnenje glede izpeljanega plesa, ki je bilo zelo pozitivno, obenem pa se zahvaljuje za veliko udeležbo. Ples je bil pohvaljen tudi s strani predsednika DS, ostalih članov Parlamenta in ge. Petre Rep. Za organizacijo plesov v prihodnje se predlaga, da bi bilo dobro imeti mentorja, ki bo zadevo nekoliko koordiniral, izpostavljenih pa je bilo tudi nekaj detajlov, ki bodo pomagali pri organizaciji plesov prihodnjih generacij.

**Sklep: Predstavniki oddelkov naj o tem poročajo v razredu.**

Sledil je zaključni pozdrav predsednika.

|  |  |  |
| --- | --- | --- |
| **Tisa Princes Ledinek**Tajnica DS | **Jakob Lozej**Predsednik DS | **Petra Rep**Mentorica DS |